पाएं अपने शहर की ताज़ा ख़बरें और फ्री ई-पेपरडाउनलोड करें
खाली ऑक्सीजन सिलेंडरों को जिला अस्पताल के रिफिलिंग सेंटर में रोक लिए जाने व संबंधित डॉक्टर व्दारा सूचना न दिए जाने पर बिलाईगढ़ विधायक चंद्रदेव राय ने डॉ. व ड्रग इंस्पेक्टर किशोर ठाकुर को जमकर फटकार लगाई है। उल्लेखनीय है कि कि सोमवार को ही पंडरीपाली के पूर्व सरपंच जिनका कोविड सेंटर सरसींवा में इलाज चल रहा था, ने ऑक्सीजन के अभाव में दम तोड़ दिया था। राय ने विधानसभा के दो स्थानों गोविंदवन व सरसींवा में कोविड केयर सेंटर खुलवाए हैं।
वहीं सरसींवा कोविड केयर सेंटर को 20 ऑक्सीजन सिलेंडर भी उपलब्ध करवाए हैं। प्रभारी डॉ. अजय देवगन जिले को 10 खाली सिलेंडर रिफिलिंग कराने भेजते थे, जिसमें 4 या 5 भर को ही वापस भेजा जाता था एवं बाकी सिलेंडरों रिफिलिंग सेंटर में रख लिया जाता था। इस बात की जानकारी जैसे ही विधायक को मिली उन्होंने संबंधित डॉ. को फटकार लगाई और इस बात की सूचना नहीं देने पर सिलेंडर सप्लाई करने वाले ड्रग इंस्पेक्टर किशोर ठाकुर को भी ऑक्सीजन होने के बावजूद कम सिलेंडर भेजने के लिए खरी खोटी सुनाई तथा तत्काल सभी सिलेंडर को भरकर भेजने निर्देशित किया। उन्होंने कहां कि वे लापरवाही बर्दाश्त नहीं करेंगे। विधायक के प्रयास से सभी 15 खाली सिलेंडर रिफिलिंग के बाद वापस आ गए हैं। विधायक ने कहा कि अब लोगों को तकलीफ नहीं होगी। उन्होंने कहा कि फिर से अव्यवस्था होने पर संबंधित डॉ. और ड्रग इंस्पेक्टर के खिलाफ कार्रवाई करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn